“Anna on originaalne, unikaalne, erinev. Ta on vapper, ta on tagasihoidlik, ta on avatud. Ta on suurepärane muusik. Terve elu on ta püüdnud mängida parimaid noote. Püüdnud kõlada hästi. Just selles mõttes on ta vägagi minu moodi ning seetõttu otsustasin ma temaga koos töötada. Sest ta lihtsalt hoolib muusikast.” — Pat Metheny
#000003
Anna Maria Jopek on vokalist, helilooja, improviseerija, visionäär ning entusiast. Ta õppis seitsmeteistkümne aasta vältel klassikalist muusikat. Samal ajal oli ta kodus ümbritsetud traditsioonilisest muusikast, kuivõrd ta vanemad tegutsesid tuntud Poola rahvaansamblis Mazowsze. Kuid Anna Maria kiindumus langes eeskätt osaks jazzile, selle laiahaardelisusele ja avatusele niivõrd paljude mõjutajate suhtes, millega käib ühtlasi kaasas pidev intiimne dialoog seda esitavate muusikute vahel. Ning viimaks see juhtuski. Tänaseks on ta otsustanud mitte kuuluda ühtegi nendest maailmadest, kuid tugineda vabalt neile kõigile, lootuses leida iseenda oma.
#000006